मिस्र में पूर्व प्रधानमंत्री के देश छोड़ने पर प्रतिबंध  
मिस्र की टेलीविजन के मुताबिक देश के एक पूर्व प्रधानमंत्री और एक पूर्व कैबिनेट मंत्री के देश छोड़ने पर प्रतिबंध लगा दिया गया है।
मिस्र की टेलीविजन के मुताबिक देश के एक पूर्व प्रधानमंत्री और एक पूर्व कैबिनेट मंत्री के देश छोड़ने पर प्रतिबंध लगा दिया गया है। टेलीविजन के मुताबिक मिस्र के शीर्ष अभियोजक ने कहा है कि वर्ष 2001 से 2004 के बीच में प्रधानमंत्री रहे आतिफ ओबेद और पूर्व संस्कृति मंत्री फारुख हुस्नी के भी देश छोड़ने पर प्रतिबंध लगा दिया गया है।  इस प्रतिबंध में सरकारी टीवी और रेडियो के प्रमुख ओसामा-अल-शेख पर भी लागू होगा। अटार्नी जनरल ने नौ कारोबारियों के भी देश छोड़ने पर प्रतिबंध लगा दिया है।